Kanji

ie i carateri cinesc tëuc dala scritura cineja y adurvei per scrì la rujeneda iapaneja. Chisc fova deventei la cumpunënta prinzipela de la scritura iapaneja ai tëmp dl iapanesc vedl y vën mo for adurvei, adum cun la scritures sillabiches svilupedes plu tert, l hiragana y l katakana. I carateri à pronunzies iapanejes; la majera pert ne'n à doves, ulache una se basa sun la pronunzia cineja. N valgun carateri ie stai nventei tl Iapan metan adum cumpunëntes tëutes da autri carateri cinesc. Do la restorazion de Meiji ova l Iapan purvà a scemplifiché i carateri, a chëi che al didancuei ti dijun shinjitai, tres n prozes similer ala scemplificazion fata te la Cina, cun la ntenzion de miuré la alfabetisazion de la populazion. Dai ani 1920 incà à l guviern iapanesc regularmënter publicà listes de carateri per judé la populazion a standardisé l gran numer de carateri cineji che l da. L da ntëur a 3.000 kanji che vën adurvei te inuemes y te la comunicazion da uni di. 

Referënzes